Amy Kaukonen

Amy Agnes Walsh (o.s. Kaukonen; 5. helmikuuta 1891 Elyria, Ohio, Yhdysvallat – 26. elokuuta 1984 Painesville, Ohio, Yhdysvallat)"Indiana Marriages, 1811-2019", , FamilySearch (https://www.familysearch.org/ark:/61903/1:1:XXJH-C5H : Sun Mar 10 10:36:11 UTC 2024), Entry for James L Walsh and Agnes Kaukonen, 11 Dec 1928."Ohio Death Index, 1908-1932, 1938-1944, and 1958-2007", , FamilySearch (https://www.familysearch.org/ark:/61903/1:1:VKGH-KQV : 30 June 2021), Amy A Walsh, 1984.Find a Grave, database and images (https://www.findagrave.com/memorial/262108613/amy_a-walsh: accessed 30. huhtikuuta 2024), memorial page for Amy A. Walsh (1891–Sep 1984), Find a Grave Memorial ID 262108613, citing Edgewood Cemetery, Edgewood, Ashtabula County, Ohio, USA; Maintained by JHeiser (contributor 50623330). oli amerikansuomalainen lääkäri ja paikallispoliitikko. Hänet valittiin 1921 Ohiossa sijaitsevan Fairport Harborin kylän pormestariksi ja hän oli Ohion osavaltion ensimmäinen naispormestari ja yksi ensimmäisiä naispormestareita Yhdysvalloissa.Ohio History Central : Amy A. KaukonenDan Maxson : Celebrating Mayors of Fairport Harbor, LCHS May 2018From the Collections: Dr. Amy Kaukonen, Drexel University Legacy Center Archives & Special Collections College of Medicine

Amy Kaukosen vanhemmat Joseph Wilhelm Kaukonen ja Karoliina Aila Koivisto olivat tulleet siirtolaisina Suomesta Ohioon. Perhe asui Lorainissa Ohiossa mutta muuttivat sitten Conneautiin, jossa Amy kävi high schoolin. Vuonna 1911 hän lähti opiskelemaan lääketiedettä Pennsylvanian Woman's Medical Collegeen valmistuen sieltä 1915. Hän suoritti erikoistumisensa Woman's Hospital of Philadelphia-sairaalassa Philadelphiassa ja toimi sitten lääkärinä ensin Ashtabulassa ja sitten vuodesta 1920 Fairport Harborissa.

Amy Kaukonen valittiin Erie-järven rannalla sijainneen noin 7 000 asukkaan Fairport Harborin pormestariksi 1921 kieltolain kannattajien edustajana. Kaupungin asukkaista suurin osa oli Suomesta ja Unkarista tulleita siirtolaisia, jotka toimivat satamatyöläisinä. Sen jälkeen kun kieltolaki astui voimaan Yhdysvalloissa vuonna 1920 Fairportin kautta alettiin salakuljettaa maahan alkoholia Kanadasta. Kaukonen kannatti kieltolakia, koska hän oli joutunut lääkärinä hoitamaan salakuljetetun alkoholin väärinkäyttäjiä. Pormestarikaudellaan Kaukonen käytti toimilupia voidakseen valvoa kaupungin biljardisaleja ja muita paikkoja, joista oli aiemmin myyty salakuljetettua viskiä. Hän taisteli myös kaupungissa vallinnutta korruptiota vastaan. Joitakin kieltolakia rikkoneita sakotettiin tai tuomittiin vankeuteen. Amy Kaukosta uhkailtiin hänen alkoholin salakuljetuksen vastaisten toimiensa vuoksi ja kerran käytiin myös tämän vuoksi hänen kimppuunsa. Amy Kaukonen erosi pormestarin virasta kesken virkakauden ja hän muutti 1923 Seattleen.Suomalainen nainen pormestarina Amerikassa, Suomen Kuvalehti, 10.06.1922, nro 23, s. 6, Kansalliskirjaston digitaaliset aineistot

Kaukonen meni naimisiin 1928 James L. Walshin (1889–1971) kanssa Indianassa. He palasivat myöhemmin Ohioon ja asettuivat asumaan Clevelandiin. Viimeksi he asuivat Painesvillessa, jossa Amy Walsh kuoli 1984 93-vuotiaana. Walshit on haudattu Edgewoodin hautausmaalle Ashtabulassa.

 Lähteet 

Luokka:Yhdysvaltalaiset lääkärit
Luokka:Amerikansuomalaiset henkilöt
Luokka:Vuonna 1891 syntyneet
Luokka:Vuonna 1984 kuolleet